Germaniyaning eng taniqli jurnallaridan biri, "Der Spiegel" mart oyidagi sonining muqovasida Rossiya prezidenti Vladimir Putinni Donald Trampning soch turmagi va qoshlari bilan tasvirladi. Bu haqda RT telekanali xabar bermoqda. Jurnalning fevral oyidagi sonining muqovasida AQSh prezidenti Donald Tramp bir qo‘lida Ozodlik haykalining kesilgan boshi, ikkinchi qo‘lida esa pichoq bilan tasvirlangandi. Nashrning o‘sha soni jamoatchilik va siyosatchilar tomonidan ko‘plab tanqidlar va noroziliklarga uchragandi. Bir nechta nemis jurnallari "Der Spiegel"ni tanqid qilgan, Yevroparlament raisi o‘rinbosari esa nashr muqovasini "didsizlik" deb atagandi. O‘z navbatida muqovadagi surat muallifi uning "ijodi" "boshidan judo qilingan demokratiya"ni ifodalashini aytgan.